Beirut markan qamasir wayna kullaka jilanakaxa wali ch’amampipuniw mä Jayat Jutirinakataki [1] sat mayacht’äwi sarantayapxatayna, akasti yaqha markanakat jutirinakar ch’amañchañatanawa. Aka jan payllat jila kullakanakasti aka 2011 mara qalltakiw utt’asiwayapxatayna, ukatsti jank’akirakiw kuntix ch’amachapki ukas taqituqin uñt’asiwayxatayna ,marka [2]ukjamarak anqaxa yatiyirinak tuqi [3], kunalaykutix, aski yanapäwinakwa uñstayawayapxatayna. Yanapawinakapansti inak arunak jayat jutirinakar yatichañ [4] utt’ayawayapxatayna. Arabic,Inklis, Fransis uka arunakwa sapa domingo yatichapxiritayna.
Lebanon markanxa jayat jutirinakaxa jan walinxampun sapa simananx jiwarasipki. Sapa patakatx anqat jutir irnaqirinakax kimsaqallq tunkaniw jan wal uñjat jikxatasipxatayna, irnaqañ utanakatxa janiw simananx samarapxirikataynati, janirakiw jaqirjamas uñjatapkataynati.
[5] Aknir kullak jilanakaw arxatañ amtawayapxatayna: Alex, Lioba, Farah, Ali, Janie yaqhanakampi, jichhakirakiwa juk’amp aka tamax jilatatawayatayna. Janie Shen jupax 24 maraniwa, aka tuqitxa akjamrak arst’aniwayi: nanakax anqax markanakat aka Lebanon marker jutiripxtwa, ukjamipansti wali jan wali uñjatapunipxiwa taqi uka jayat jutirinakaxa, yaqha isinakamp isthapiyatapxi, pasaportinakapas aparatapxi, jan manq’ayatapxi, utar llawxasitapxiwa.
Aka waraqansti Janie kullakaw juk’amp arst’aski (janiraw aymaran utjkiti):
Jayat Jutirinakatak Arxatäwi (Migrant Workers Task Force, inklis aruna) marka irptirinakans yatxapxatapawa, ukjamaraki aka Zico uta aka Hamra tuqinwa tantachasipxiritayna, ukatsti aka Jayat Jutirinakan Utapa tuqina [6] aka Nabaa markana. Taqinisa janiw payllatapkiti, jupanakax kampañanak lurapxiritayna qullqi apthapiñatakixa, ukanakampikiwa jichhakamax yanapasiniwayapxatayna.
Jupanakaxa wali uñt’ayasipxatayna aka internet (web 2.0) tuqiki. Aka blog tuqiruw [6] qillqapxiritayna, ukjamaraki mayachäwinaka [8] and several facebook tuqin [9] uñartayapxatayna, ukjamaraki walja waraqatanak Flickr tuqir [10] and a Youtube [11] tuqir apkatasina.
Walja walja kampañanakpun lurapxatayna, Jayat jutirinakar arxatañäni sutininakaa [7], video waraqatanaka uñacht’ayasina taqi jan walinaktix lurapki [12] taqi ukanak waraqasina, ukjamata marka irptirinakasa ist’apxañanakapataki.
Juk’amp yaqhanakan yanapasisa Nepalese New Year ukanakakana [13] ukjamarakil African and Asian food and other migrant products [14] taqi ukanakan ch’amachasa.
Arunak Yatichäwi
Domingo urunakax Nepal, Philippines, Ethiopia, Madagascar, Sudan markanakatwa irnaqirinakax arunak yatiqañatak jutapxiritayna.
Akasti mä jamuqawa uka lurawinak uñacht’ayañataki. Akjam sasaw mä yatichirix arst’asi: » nayax inkIis parlañwa yatichrantaskta, ukjamaraki jaqirxam uñjatañasaw uka amuyunakampi.»
Arunak yatichawixa taqinpacharupuniw mayachthapitayna. Aka video waraqatan parlaski uka jilasti yatiqirirakiwa, Rahel Zegeye [15] sutini, jupasti jayat jutirirakiwa. Jupax siwa, pä maraw kuntix aka markan lurapki jayat jutirinakaruxa uk uñacht’ayañatak ch’amachasisikta.
Janiw mä maras mäkiptkiti aka Jayat Jutirinakatak Arxatäwi (Migrant Workers Task Force, inklis aruna) jupanakax walja jaqinakarupuniw amuyunakaampix puripxatayna. Ukjamaraki anqaxa markanakarus yatiyapxarakitayna.
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn ayr_Latn ayr_Latn ayr_Latn ayr_Latn ayr_Latn